## Rješenje o odobrenju prospekta o izdavanju dionica javnom ponudom Splitsko-dalmatinskoj banci d.d. iz Splita

### NN 134/2004 (27.9.2004.), Rješenje o odobrenju prospekta o izdavanju dionica javnom ponudom Splitsko-dalmatinskoj banci d.d. iz Splita

# KOMISIJA ZA VRIJEDNOSNE PAPIRE REPUBLIKE HRVATSKE

2388

Sukladno
odredbama članka 12. stavak 1. točka 5. i članka 22. stavka 2. Zakona o tržištu
vrijednosnih papira, Komisija za vrijednosne papire Republike Hrvatske (u da­lj­njem
tekstu: Komisija), teme­ljem zahtjeva trgovačkog društva BANKA
SPLITSKO-DALMATINSKA d.d. Split, Matice hrvatske 1, za odobre­nje prospekta o
izdava­nju redovnih i povlaštenih dionica javnom ponudom, na sjednici održanoj
16. rujna 2004. godine, donijela je

## RJEŠENJE

### O ODOBRENJU PROSPEKTA O IZDAVANJU DIONICA JAVNOM PONUDOM

1.
Trgovačkom društvu BANKA SPLITSKO-DALMATINSKA d.d. Split, Matice hrvatske 1,
odobrava se prospekt o izdava­nju 10.000 redovnih dionica na ime i 40.000 povlaštenih
dionica na ime, javnom ponudom, ukupne vrijednosti 5.000.000,00 kuna, pojedinačne
nominalne vrijednosti 100,00 kuna po dionici.

2. Ovo
rješe­nje objavit će se u »Narodnim novinama«.

```
Obrazloženje
```

Trgovačko
društvo BANKA SPLITSKO-DALMATINSKA d.d. Split, Matice hrvatske 1, podnijelo je
26. kolovoza 2004. godine zahtjev za odobre­nje prospekta o izdava­nju redovnih
i povlaštenih dionica javnom ponudom, a 10. rujna 2004. godine dopunu toga
zahtjeva, sukladno odredbama Zakona o tržištu vrijednosnih papira (»Narodne
novine« br. 84/02, u da­lj­njem tekstu: Zakon) i Pravilnika o sadržaju zahtjeva
i prilozima za odobre­nje prospekta i skraćenom prospektu (»Narodne novine«,
broj 118/03, u da­lj­njem tekstu: Pravilnik). Zahtjevu je priložilo potrebnu
dokumentaciju.

U
postupku je utvrđeno da predloženi prospekt sadrži sve Zakonom i Pravilnikom
propisane podatke te da je Glavna skupština društva 24. kolovoza 2004. godine,
donijela Odluku o poveća­nju teme­ljnog kapitala banke ulozima u novcu i izdava­nju
redovnih i povlaštenih dionica javnom ponudom, uz isk­ljuče­nje prava prvenstva
u cijelosti.

Sukladno
navedenoj Odluci društva, teme­ljni kapital društva povećat će se za iznos od
5.000.000,00 kuna, izdava­njem 10.000 redovnih dionica na ime i 40.000 povlaštenih
dionica na ime, javnom ponudom, ulaga­njem u novcu, na način kako je to predviđeno
Odlukom društva i odobrenim prospektom.

Postojećim
dioničarima društva u cijelosti je isk­ljučeno pravo prvenstva upisa dionica
predmetnog izda­nja, u iznosu koji odgovara ­njihovu udjelu u postojećem teme­ljnom
kapitalu društva.

Upis i
uplata dionica predmetnog izda­nja izvršit će se u roku od 15 dana od dana
objave prospekta, a predmetno izda­nje dionica smatrat će se uspješnim ukoliko
u odobrenom roku bude upisano i uplaćeno 75% ukupnog izda­nja dionica. Sukladno
odredbi članka 24. stavak 1. Zakona, trgovačko društvo BANKA
SPLITSKO-DALMATINSKA d.d. Split, Matice hrvatske 1, obvezno je u roku od 30
dana od dostave ovoga rješe­nja, objaviti odobreni prospekt, na način kako je
to određeno istom odredbom Zakona.

Nada­lje je utvrđeno da je trgovačko društvo BANKA
SPLITSKO-DALMATINSKA d.d. Split, Matice hrvatske 1, uplatilo naknadu i
administrativnu pristojbu, sukladno Pravilniku o vrsti i visini
administrativnih pristojbi i naknada (»Narodne novine« br. 115/02, 43/3).

Ocje­njujući
utvrđeno či­njenično sta­nje, Komisija smatra da su ispu­njeni uvjeti za odobre­nje
podnesenog prospekta o izdava­nju redovnih i povlaštenih dionica društva javnom
ponudom te je riješeno kao u izreci.

Teme­ljem
odredbe članka 8. stavka 4. i 5. Zakona, ovo Rješe­nje objav­ljuje se u »Narodnim
novinama«.

UPUTA O
PRAVNOM LIJEKU

Protiv
ovog rješe­nja žalba nije dopuštena, ali se može pokrenuti upravni spor podnoše­njem
tužbe Upravnom sudu Republike Hrvatske u roku 30 dana od dana primitka ovog rješe­nja.

Klasa:
UP/I-450-08/04-02/135
Urbroj: 567-01/04-1
Zagreb, 16. rujna 2004.

Predsjednik Komisije
**Mi­ljenko Fičor,** v. r.

Rješenje, NN 134/2004-2388